Diari Oficial de la Generalitat Valenciana


Sumari del DOGV 4525, del 19-06-2003 (2003/6882)

RESOLUCIÓ de 6 de juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre el Ministeri de Foment, la Generalitat Valenciana, l'Ajuntament de València, Renfe i GIF per a la remodelació de la xarxa arterial ferroviària de la ciutat de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4525

Data del DOGV
:   19-06-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/6882


Data del document
:   06-06-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * València
    * empresa pública
    * cooperació administrativa
    * administració central
    * xarxa ferroviària
    * administració local

RESOLUCIÓ de 6 de juny de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre el Ministeri de Foment, la Generalitat Valenciana, l'Ajuntament de València, Renfe i GIF per a la remodelació de la xarxa arterial ferroviària de la ciutat de València. [2003/X6882]
  
Subscrit, després de la tramitació prèvia reglamentària, entre el Ministeri de Foment, la Generalitat Valenciana, l'Ajuntament de València, Renfe i GIF, el 26 de febrer de 2003, un Conveni per a la remodelació de la xarxa arterial ferroviària de la ciutat de València, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0500/2003, i que figura com a annex d'aquesta resolució.
  
València, 6 de juny de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni entre el Ministeri de Foment, la Generalitat Valenciana, l'ajuntament de València, Renfe i GIF, per a la remodelació de la xarxa arterial ferroviària de la ciutat de València.
  
València, 26 de febrer de 2003
  
Reunits:
  
Senyor Francisco Álvarez'Cascos Fernández, ministre de Foment.
  
Senyor José Luis Olivas Martínez, president de la Generalitat Valenciana.
  
Senyora Rita Barberá Nolla, alcaldessa de l'Ajuntament de València.
  
Senyor Miguel Corsini Freese, president de Renfe.
  
Senyor Juan Carlos Barrón Benavente, president del GIF.
  
Els reunits es reconeixen mútuament la capacitat necessària per a formalitzar el present conveni en nom de les seues respectives administracions.
  
L'administració general de l'estat és responsable de la infraestructura ferroviària, en virtut de la competència exclusiva que té en matèria d'obres públiques d'interés general i en ferrocarrils i transports terrestres que transcórreguen pel territori de més d'una comunitat autònoma (articles 149.1.24. i 149.1.21. de la Constitució). Així mateix, correspon a l'administració general de l'estat l'ordenació de les línies i els servicis de la xarxa nacional integrada ferroviària, l'explotació unitària dels quals correspon a la xarxa nacional dels ferrocarrils espanyols (Renfe). Finalment, al ens públic Gestor d'Infraestructures Ferroviàries (GIF), d'acord amb el contingut de l'article 160 de la Llei 13/1996, de 30 de desembre, de Mesures Fiscals, Administratives i de l'Orde Social, així com amb l'Acord del Consell de Ministres de 17 de setembre de 1999, s'encomana la construcció i l'administració del nou accés ferroviari d'alta velocitat de llevant.
  
La Generalitat Valenciana és titular de competències en ordenació del territori i urbanisme, en obres públiques i transport terrestre, i ordenació del transports de mercaderies i viatgers que tinguen el seu origen i la seua destinació en l'àmbit de la Comunitat Autònoma, sense perjuí de l'execució directa que es reserve l'estat, i de forma general, d'aquelles competències que té com a objecte el foment del desenrotllament econòmic de la Comunitat i la seua contribució a objectius d'ordenació del territori (articles 31.9, 31.13, 31.15,33.8 de l'Estatut d'Autonomia.)
  
L'Ajuntament de València és titular de competències en matèria d'ordenació, gestió, execució i disciplina urbanística i de realització d'activitats complementàries de les pròpies de les altres Administracions Públiques (articles 25.2 i 28, respectivament, de la Llei 7/1985, de 2 d'abril).
  
Convinguda la necessitat i l'oportunitat de subscriure el present conveni, les parts firmants,
  
Exposen:
  
Primer. Que el Ministeri de Foment, a través de la Secretaria d'Estat d'Infraestructures, està desenrotllant la remodelació de la xarxa arterial ferroviària de la ciutat de València, i que es té en compte la incorporació de la ciutat a la xarxa d'alta velocitat i el compliment dels objectius prevists en el document de cooperació entre el Ministeri de Foment, la Generalitat Valenciana, l'Ajuntament de València i Renfe de 31 de març de 1999.
  
Segon. Que es pretenen aconseguir essencialment els objectius ferroviaris següents:
  
1. La incorporació de la nova línia d'alta velocitat en la xarxa arterial ferroviària de l'àrea metropolitana de València.
  
2. La millora dels servicis de viatgers amb manteniment de la centralitat de l'estació, i es potencia l'accessibilitat a esta i es fomenta la interconnexió amb uns altres modes de transport. En concret, la transformació de l'actual estació València terminal en un gran node multimodal garantirà la interconnexió de la xarxa ferroviària d'alta velocitat i convencional amb el sistema de transport públic de l'Àrea Metropolitana de València que està desenrotllant la Generalitat Valenciana i constituïx en si mateix un focus d'activitat al servici tant dels usuaris del transport públic com de la revitalització de l'entorn urbà en el qual s'ubica.
  
3. La millora dels servicis de mercaderies amb la concentració d'instal·lacions i el foment de la intermodalitat en el transport de mercaderies amb origen o destinació en l'Àrea Metropolitana de València.
  
Tercer. Que les parts compartixen els objectius anteriors i consideren que la consecució d'estos objectius ferroviaris s'han de complementar amb una millora de la integració del ferrocarril en la ciutat, que possibilite la permeabilització de l'actual traçat ferroviari junt amb una important millora urbanística per mitjà de la realització d'una operació urbanística denominada Actuació Parc Central possibilitada pel trasllat de les instal·lacions ferroviàries adjacents a l'actual estació València'terminal (estació Central). Amb esta operació es dotaria esta zona amb espais ciutadans i zones verdes, i es pal·liarien els dèficits existents en la zona central de València i es potenciaria la zona sud amb equipaments i usos de centralitat lligats a l'alta accessibilitat que li conferix la xarxa viària i la futura xarxa ferroviària.
  
Quart. Que, per a portar a terme estos objectius, el Ministeri de Foment ha redactat l'Estudi Informatiu de la Xarxa Arterial Ferroviària de València, en el qual s'adopta una solució de conformitat amb el paràmetres següents:
  
- Disseny d'un nuc sud distribuïdor del trànsit ferroviari per a millorar l'explotació dels servicis i l'operativitat de la xarxa.
  
- Construcció de nous accessos per a les línies d'alta velocitat per què es canalitzen els servicis interurbans de viatgers d'alta velocitat.
  
- Remodelació de l'estació Central de forma que, mantenint la seua centralitat, permeta una bona interconnexió amb uns altres modes de transports i estiga dotada per a les prestacions i la funcionalitat inherents al fort increment dels trànsits associats a l'alta velocitat.
  
- Construcció d'un eix passant ferroviari que resolga la situació de l'estació Central de València, en cul de sac, i dóna així continuïtat als servicis ferroviaris d'alta velocitat del corredor del Mediterrani.
  
- Concentració en el complex ferroviari de Font de Sant Lluís de les instal·lacions ferroviàries existents a València'Grau i en les zones adjacents a l'Estació Central i si és procedent les necessàries per a tractament de trens d'alta velocitat.
  
- Previsió d'instal·lacions i infraestructures en el citat complex ferroviari que permeten el seu ús futur com a gran estació de mercaderies de l'àrea de València i terminal de contenidors que servisca de suport a la terminal de mercaderies del port de València.
  
- Reordenació del sistema general viari que complementa el conjunt de les actuacions.
  
Cinqué. Que, les parts firmants són conscients que la centralitat dels àmbits afectat i l'alliberament de sòl no necessari per a l'ús ferroviari permetrà una sèrie de plusvàlues econòmiques que, adequadament reinvertides, podran destinar-se a costejar les actuacions infraestructurals i urbanístiques necessàries.
  
Estes actuacions, complementàries a les enumerades en l'expositiu quart, són les següents:
  
- Soterrament del corredor ferroviari d'accés a l'estació Central des del Barri de Sant Marcel·lí, a fi d'alliberar el sòl necessari per a la realització del parc. Açò implica al seu torn el soterrament de vies i andanes en la mateixa estació.
  
- Realització de les actuacions de disseny, planejament urbanístic i avaluació economicofinancera de l'Actuació Parc Central de forma que es conjuguen els objectius de millora de l'espai urbà i d'eficaç aprofitament de les plusvàlues per a finançar el conjunt de les actuacions.
  
Sisé. Que les parts coincidixen en la necessitat d'una actuació conjunta i coordinada dins del respecte a les competències de cada una de les administracions de conformitat amb els principis següents:
  
a) El Grup Foment es responsabilitza del cost de l'arribada de l'alta velocitat ferroviària a la ciutat de València.
  
b) La Generalitat Valenciana i l'Ajuntament de València, en l'exercici de les seues competències urbanístiques, procediran a redactar i aprovar les modificacions necessàries del planejament urbanístic vigent, de conformitat amb el que preveu el present conveni i aportaran el finançament que es preveui en este document.
  
Seté. Les administracions que intervenen establixen el seu interés a materialitzar les actuacions programades en desenrotllament del present conveni i en este sentit:
  
ACORDEN
  
Primer. Les administracions firmants decidixen la creació en el termini de dos mesos, d'una societat amb la denominació que determinen de mutu acord (d'ara endavant la Societat).
  
La participació econòmica de les institucions associades en el capital social que s'ha de subscriure s'eleva a un total de 600.000,00 euros amb la distribució següent:
  
Grup Foment ????????.... 50%
  
Generalitat Valenciana ???......... 25%
  
Ajuntament de València ?.............. 25%
  
Per Grup de Foment s'entén, a l'efecte d'este conveni, el mateix Ministeri de Foment i les entitats públiques empresarials RENFE i GIF, adscrites al Ministeri. Seran estes entitats públiques empresarials les que subscriguen la part de capital corresponent al Grup Foment, la meitat cada una.
  
Els càrrecs de president, vicepresident primer i vicepresident segon del Consell d'Administració de la Societat recauran en el secretari d'Estat d'Infraestructures del Ministeri de Foment, l'alcaldessa de València i el conseller d'Obres Públiques, Urbanisme i Transports de la Generalitat Valenciana respectivament o en la persona en qui designen. El secretari del Consell d'Administració serà designat pel Consell a proposta del president.
  
Els Estatuts de la Societat incorporaran les clàusules sobre majories qualificades per a l'adopció d'acords socials d'especial rellevància, que propose el Grup Foment.
  
Segon. La Societat es constituïx a fi de facilitar la coordinació de les actuacions corresponents al desenrotllament de l'Actuació Parc Central i a la transformació urbanística derivada d'estes obres.
  
L'objectiu fonamental de la societat és gestionar el desenrotllament urbanístic i executar les obres d'infraestructura urbana corresponents als terrenys alliberats en eixe entorn.
  
Per a això la Societat i en allò que a les actuacions previstes en este conveni es referix.
  
1. Definirà la proposta global de l'actuació concertada en este àmbit de València.
  
2. Elaborarà els estudis i les propostes que permeten la planificació i l'execució d'actuacions urbanístiques i de transports, i es definixen els seus costs.
  
3. Proposarà la creació d'instruments de gestió adequats per a portar a terme els projectes que s'acorden, i s'assegura la necessària coordinació d'estos.
  
Tercer. Les actuacions previstes en el present conveni, enumerades de forma abreviada, respondran als objectius següents:
  
1 Construcció del nou nuc sud ferroviari.
  
2. Soterrament del corredor ferroviari d'accés a l'estació Central des del Barri de Sant Marcel·lí.
  
3. Remodelació de l'estació Central de València.
  
4. Reposició en la Font de Sant Lluís de les instal·lacions existents en l'estació Central actual.
  
5. Construcció de l'eix passant ferroviari d'alta velocitat.
  
6. Construcció de les instal·lacions en la Font de Sant Lluís.
  
7. Construcció de les obres d'Infraestructura Urbana de l'Actuació Parc Central: parc urbà central i xarxa viària estructurant.
  
Quart. El Ministeri de Foment delimitarà els terrenys, no necessaris per al ferrocarril per haver soterrat o traslladat les instal·lacions ferroviàries i sobre els quals s'actuarà en determinades operacions urbanístiques d'acord amb el present conveni, i es duen a cap els tràmits necessaris per a la desafectació dels terrenys innecessaris.
  
Cinqué. El Ministeri de Foment i RENFE impulsaran els procediments necessaris per a la posada a disposició dels terrenys, segons s'alliberen, a favor de la Societat, i es garantix en tot cas el funcionament de les actuals instal·lacions ferroviàries fins a l'efectiva disponibilitat d'aquelles que les substituïxen.
  
Per a la formalització de la posada a disposició dels terrenys, se subscriuran acords específics en els quals es concretaran les contraprestacions que s'han de rebre per part dels propietaris públics del sòl, que consistiran en el finançament de les actuacions previstes en l'acord onze en el qual excedisca de la quantitat prevista en la clàusula següent.
  
Sisé. La inversió del Grup Foment serà la corresponent a l'adaptació del corredor ferroviari i l'estació existent a l'arribada de l'alta velocitat a València prevista en el Pla d'Infraestructures de Transport 2000-2007, estimada en 419 milions d'euros, i s'efectuarà pel GIF de conformitat amb les previsions pressupostàries i d'acord amb els procediments establits a estos fins.
  
Seté. La Generalitat Valenciana contribuirà al finançament del conjunt de les actuacions amb 75 milions d'euros, d'acord amb les fórmules i la distribució d'anualitats que en desenrotllament d'este document es concrete
  
Huité. L'Ajuntament de València assumirà a través de la gestió urbanística la construcció del Parc Urbà Central, una vegada alliberats els terrenys de l'ús ferroviari i acabada la construcció del nou canal accés soterrat.
  
Nové. L'Ajuntament de València i la Generalitat Valenciana promouran i instaran l'aprovació de forma immediata de les modificacions o les revisions del Planejament Urbanístic i les expropiacions necessàries per a la realització de les actuacions i assumiran el component urbanístic complementari de les actuacions ferroviàries pròpiament dites.
  
A càrrec de les plusvàlues es finançaran les actuacions previstes en l'annex per un import de 310,52 milions d'euros a l'efecte del qual la planificació urbanística preveurà com a mínim en l'àmbit delimitat a l'efecte per l'alliberament dels terrenys de l'ús ferroviari, inclòs el seu entorn urbà immediat, una edificabilitat d'aproximadament 627.417 metres quadrats de sostre edificable, i es garantix que entre un setanta i un huitanta per cent d'este es destinen a l'ús residencial i la resta a l'ús terciari.
  
En els sòls qualificats de sistema general ferroviari, en l'àmbit de l'estació Central, s'establirà, com a mínim, un aprofitament complementari d'ús terciari compatible de 82.666 metres quadrats de sostre edificable que s'han de desenrotllar en el conjunt format per l'estació actual i la seua ampliació.
  
En la mesura que les obres redunden en benefici del municipi i contribuïxen a la consecució dels objectius establits per la legislació aplicable, l'Ajuntament de València cedirà a la Societat, per mitjà dels procediments necessaris, l'aprofitament urbanístic que li poguera correspondre de conformitat amb la legislació vigent, a fi de costejar les inversions que es realitzen en els termes del present conveni.
  
Deu. La Societat coordinarà la realització dels estudis i els projectes necessaris per a l'execució de les actuacions urbanístiques i d'infraestructura de transport a què fa menció este conveni, sense perjuí de les competències que en matèria d'ordenació del territori i urbanisme corresponen a l'Ajuntament de València i a la Generalitat Valenciana, i en matèria ferroviària, al Ministeri de Foment.
  
Els estudis, els projectes i les obres seran executats per l'organisme competent en la matèria, i és possible, si es considera convenient a l'efecte de coordinació, que les Institucions firmants d'este conveni deleguen en la Societat, per mitjà dels acords que s'establisquen, l'execució de determinades obres, d'acord amb la normativa aplicable i amb respecte a les competències que per a l'execució d'obres públiques tenen atribuïdes.
  
A càrrec de les plusvàlues generades per la posada en valor dels terrenys, després dels processos de canvis d'ús d'estos a través de la modificació del planejament vigent o del seu desenrotllament, es costejaran inversions que realitzen la Societat, el Grup Foment i l'Ajuntament de València, tal com es determina en este conveni.
  
En els termes que permeta la legislació aplicable, la Societat podrà recórrer als canals de finançament que s'estimen oportuns de cara a poder iniciar l'execució de les obres en el termini més breu possible amb independència del moment en què es materialitzen els aprofitaments urbanístics corresponents
  
Onze. La Societat definirà el pla d'etapes i el balanç econòmic de l'operació, i es tindrà en compte que:
  
Els recursos econòmics que s'obtinguen per la Societat com a conseqüència del desenrotllament urbanístic de l'àmbit d'actuació s'aplicaran a l'execució de les actuacions següents:
  
- Al soterrament del canal d'accés a l'estació Central.
  
- A la construcció de la nova estació Central.
  
- A sufragar el cost financer del conjunt d'actuacions de la Societat.
  
- A les obres d'ordenació i urbanització dels terrenys alliberats de l'ús ferroviari.
  
Cas d'existir recursos excedentaris, després de portar a terme totes les actuacions previstes en l'annex, les parts podran acordar el seu reinversió en altres millores de la infraestructura ferroviària a València.
  
Les aportacions màximes per a totes estes actuacions seran les inversions que financen les parts d'este conveni, els recursos que la Societat genere i els fons europeus que, si és procedent, s'obtinguen.
  
Dotze. En l'annex s'arrepleguen totes les actuacions que les parts tenen previstes, desglossades segons l'acord tercer d'este conveni.
  
Tretze. El present conveni tindrà vigència fins al compliment dels fins prevists en este.
  
Catorze. Este conveni haurà de ser aprovat pels òrgans corresponents de les institucions firmants.
  
I, com a prova de conformitat amb tot el que s'ha exposat anteriorment, firmen el present conveni, al lloc i en la data indicats a l'inici.
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El Ministre de Foment
  
FRANCISCO ÁLVAREZ-CASCOS
  
L'Alcaldessa de València
  
RITA BARBERÁ NOLLA
  
El President de RENFE
  
MIGUEL CORSINI FREESE
  
El President del GIF
  
JUAN CARLOS BARRÓN BENAVENTE